Frankfurtas prie Oderio

Frankfurtas prie Oderio – miestas rytinėje Vokietijoje, Brandeburgo žemėje, prie pat sienos su Lenkija. Išsidėstęs kairiajame Oderio (lenkiškai vadinama Odra) krante (priešais Slubicę), į rytus nuo Berlyno. Tai svarbus transporto mazgas keliaujant iš Lenkijos į Vokietiją. Pramonė: geležies liejimas, žemės ūkio įranga, chemija, tekstilė, maisto apdirbimas. Yra universitetas, kelios bažnyčios.

 Istorija 

Šiuolaikinio miesto vietoje XIII a. buvo frankų pirklių gyvenvietė. 1253 m. ji gavo miesto teises, 1368-1450 m. buvo vienas stipriausių Hanzos lygos miestų. 1506 m. įkurtas universitetas, kuris 1811 m. buvo perkeltas į Breslau (dabartinis Vroclavas Lenkijoje). 1945 m. pavasarį, Antrojo pasaulinio karo metu miestą užėmė Raudonoji armija, o vėliau miestas pateko į tarybinės įtakos sferą iki pat Vokietijos susivienijimo 1990 m.

Sportas
 FC Viktoria Frankfurt (futbolas)
 Miestai partneriai 
  Gožuvas, Lenkija, nuo 1975 m.
  Slubicės, Lenkija, nuo 1975 m.
  Nimas, Prancūzija, nuo 1976 m.
  Vanta, Suomija, nuo 1987 m.
  Heilbronas, Vokietija, nuo 1988 m.  Vitebskas, Baltarusija, nuo 1991 m.
  Kadima, Izraelis, nuo 1997 m.
  Juma, JAV, nuo 1997 m.
  Skandičis, Italija
  Vraca, Bulgarija, nuo 2009 m.

Galerija

Kategorija:Brandenburgo miestai